H O T Ă R Â R E

**privind** **încheierea unui protocol de colaborare cu Ministerul Apărării Naționale,** **pentru punerea la dispoziție, cu titlu gratuit, a ortofotoplanurilor, în format digital, pentru întreg teritoriul administrativ al Județului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 158 din 22.08.2022 privind încheierea unui protocol de colaborare cu Ministerul Apărării Naționale, pentru punerea la dispoziție, cu titlu gratuit, a ortofotoplanurilor în format digital, pentru întreg teritoriul administrativ al Județului Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 32885 din 12.08.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 32889/ 12.08.2022 şi de Avizul cu nr. 32885 din 12.08.2022 adoptat de Comisia de specialitate nr. 3, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa Ministerului Apărării Naționale, Statul Major al Apărării, Agenția de informații geospațiale a apărării ”General de divizie Constantin Barozzi” nr. A-2915 din 12.07.2022, înregistrată la Consiliul Județean Cluj cu nr. 29329 din 19.07.2022;

Luând în considerare prevederile art. 123 - 140, ale art. 142 – 152 și ale art. 215 - 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și e), alin. (5) lit. c) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 21, ale art. 22 alin. (1) - (3) și ale art. 36 alin. (12) lit. c) din Legea privind amenajarea teritoriului şi urbanismul nr. 350/2001, cu modificările și completările ulterioare;
* Ordonanței Guvernului nr. 4/2010 privind instituirea Infrastructurii naţionale pentru informaţii spaţiale în România, republicată;
* Ordonanței de urgență a Guvernului nr. 75/2021 privind executarea serviciilor de aerofotogrammetrie şi de realizare a ortofotoplanurilor pe teritoriul României şi executarea serviciilor de digitizare şi actualizare a Sistemului de identificare a parcelelor agricole pentru Ministerul Agriculturii şi Dezvoltării Rurale în perioada 2021-2030;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă încheierea Protocolului de colaborare între Ministerul Apărării Naționale și Consiliul Județean Cluj pentru punerea la dispoziție, cu titlu gratuit, a ortofotoplanurilor, în format digital, realizate în perioada 2010-2030 pentru întreg teritoriul administrativ al Județului Cluj.

**Art. 2.** **(1)** Protocol de colaborare precizat la art. 1 este cuprins în **anexa** care face parte integrantă din prezenta hotărâre.

**(2)** Se mandatează Președintele Consiliului Județean Cluj pentru semnarea protocolului menționat la art. 1 din prezenta hotărâre.

**Art. 3.** Prezenta hotărâre se comunică Direcţiei de Urbanism și Amenajarea Teritoriului, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 150 din 31 august 2022**

*Prezenta hotărâre a fost adoptată cu 32 voturi “pentru”, fiind astfel respectate prevederile legale privind majoritatea de voturi necesară.*